cyanic-selkie/wikianc huggingface dataset:
ვენეციის ლაგუნა
ვენეციის ლაგუნა (Laguna di Venezia) — ჩაკეტილი უბე ადრიატიკის ზღვაში, რომელშიც ქალაქი ვენეცია მდებარეობს. უბე გადაჭიმულია მდინარე სილედან (ჩრდილოეთით) მდინარე ბრეტანამდე (სამხრეთით) და მოიცავს დაახლოებით 550 კმ²-ს. მის 8%-ს ხმელეთი შეადგენს, რომელიც ქალაქ ვენეციითა და მრავალი პატარა კუნძულითაა წარმოდგენილი. დაახლოებით 11% დროებით იფარება წყლით, 80% კი თავთხელი, მარილიანი ჭაობებითაა დაფარული. ლაგუნა ხმელთაშუა ზღვის აუზის უდიდეს ვეთლენდს წარმოადგენს.
ლაგუნა ადრიატიკის ზღვასთან წყლის სამი ვიწრი ზოლითაა დაკავშირებული. უბეში წყლის დონე საკმაოდ ცვალებადია და დამოკიდებულია მიქცევა-მოქცევაზე. როდესაც წყალი ყველაზე მაღალ დონეს აღწევს, ადგილობრივები ამ მოვლენას აკუა-ალტას (acqua alta - მაღალი წყალი) ეძახიან, რომლის დროსაც მთელი ვენეცია წყლით იფარება.
ვენეციის ლაგუნა იმ ესტუარების სისტემის უმნიშვნელოვანეს ნარჩენს წარმოადგენს, რომელლებიც ძველი რომაულ ეპოქაში რავენადან ტრიესტამდე იყო გადაჭიმული. VI საუკუნეში ის მოსახლეობისთვის დამპყრობლებისგან (ძირითადად ჰუნებისგან) თავდაცვის მნიშვნელოვან საშუალებას წარმოადგენდა. იგი დღემდე რჩება ნავსადგურისა და მეთევზეობის ბაზად.
ლაგუნა დაახლოებით 6-7 ათასი წლის წინ, გამყინვარების პერიოდში მიმდინარე ტრანსგრესიის შედეგად წარმოიქმნა, როდესაც ადრიატიკის ზღვის ზემო სანაპირო ზოლი წყლით დაიფარა. მინი|250პქ|მარცხნივ|აერო ფოტო
Lasioglossum anellum
Lasioglossum anellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1905 წელს.
ენჯი დიკინსონი
ადრეული წლები
დიკინსონი, დაიბადა ანჯელინ ბრაუნი (ოჯახის წევრებმა და მეგობრებმა უწოდეს "ენჯი") 1931 წლის 30 სექტემბერს კულმში, ჩრდილოეთ დაკოტაში, ფრედერიკას  და ლეო ჰენრი ბრაუნის ოჯახში. იგი ოთხი ქალიშვილიდან მეორეა, მისი ოჯახი გერმანიიდან იყო, რუსეთში წასული. ენჯი კათოლიკედ აღიზარდა. მისი მამა იყო დაბა გაზეთის გამომცემელი და რედაქტორი, მუშაობდა Kulm Messenger- სა და Edgeley Mail- ში. მან ადრეულ ასაკში შეიყვარა ფილმები, რადგან მისი მამა ასევე იყო პროექტის ერთადერთი კინოთეატრის პროექციონერი, სანამ თეატრი დაიწვა.
1942 წელს, როდესაც ის ათი წლის იყო, ბრაუნების ოჯახი საცხოვრებლად ბურბანკში, კალიფორნიაში გადავიდა, სადაც ენჯი ბელარმინ – ჯეფერსონის საშუალო სკოლაში სწავლობდა, რომელიც 1947 წელს 15 წლის ასაკში დაამთავრა. წინა წელს მან გაიმარჯვა მეექვსე ყოველწლიურ ესეების კონკურსში. შემდეგ ის სწავლობდა Immaculate Heart College- ში, ლოს-ანჯელესში და Glendale Community College- ში, 1954 წლისთვის ის ბიზნესის კურსდამთავრებული გახდა. 1950–52 წლებში სტუდენტობის პერიოდში იგი მუშაობდა მდივნად ლოკჰედის საჰაერო ტერმინალში ბურბანკში (ახლანდელი ბობ ჰოუპის აეროპორტი) და ნაწილების ქარხანაში. იგი გახდა ენჯი დიკინსონი 1952 წელს, როდესაც ის დაქორწინდა ფეხბურთელ ჯინ დიკინსონზე. მინი|დიკინსონი და ჯონ ვეინი რიო ბრავოში
კარიერა
მან თავისი კარიერა დაიწყო ტელევიზიაში, 1950 – იან წლებში ანთოლოგიურ სერიალში მონაწილეობით, მანამდე კი წარმატებას მიაღწია ფილმში Gun the Man Down (1956) ჯეიმზ არნესთან და დასავლურ ფილმში Rio Bravo (1959), რისთვისაც მან მიიღო ოქროს გლობუსის პრემია წლის ახალი ვარსკვლავისთვის.
ექვსი ათწლეული კარიერის განმავლობაში დიკინსონი მონაწილეობდა 50-ზე მეტ ფილმში, მათ შორისაა China Gate (1957), Ocean's 11 (1960), რეიჩელ კეიდის ცოდვები (1961), ჯესიკა (1962), კაპიტანი ნიუმენი, MD (1963), The Killers (1964), The Love of Love (1965), The Chase (1966), Point Blank (1967), Pretty Maids All in a Row (1971), The Outside Man (1972) და Big Bad Mama (1974).
1974-1978 წლებში დიკინსონმა ითამაშა სერჟანტ სუზან "პეპერ" ანდერსონის NBC კრიმინალურ სერიალში "პოლიციელი ქალი", რისთვისაც მან მიიღო ოქროს გლობუსის პრემია საუკეთესო მსახიობი ქალისთვის - სატელევიზიო სერიალის დრამისთვის და სამი ემის ჯილდოს ნომინაცია დრამატული სერიალის საუკეთესო მთავარი როლის შემსრულებლისთვის. როგორც მთავარი მსახიობი, მან ითამაშა ბრაიან დე პალმას ეროტიულ კრიმინალურ თრილერში "Dressed to Kill" (1980), რისთვისაც მან მიიღო სატურნის ჯილდო საუკეთესო მსახიობი ქალისთვის.
მოგვიანებით კარიერის განმავლობაში დიკინსონი მონაწილეობდა რამდენიმე სატელევიზიო ფილმსა და მინი-სერიალში, ასევე ითამაშა მეორეხარისხოვანი როლები ფილმებში, როგორიცაა კი "Cowgirls Get the Blues" (1994), "Sabrina" (1995), "Pay it Forward" (2000) და "Big Bad Love" (2001).
პირადი ცხოვრება
იგი დაქორწინებული იყო ჯინ დიკინსონზე, ყოფილ ფეხბურთელზე, 1952 წლიდან 1960 წლამდე.
პირველი ქორწინების დროს დიკინსონი დაუახლოვდა ჯონ კენეტ გალბრეითს და კეტრინ გალბრეითს. მისი ფართო ვიზიტები მათთან და მისი გასტროლები, როდესაც გალბრეიტი აშშ – ს ელჩი იყო ინდოეთში, უამრავ შემთხვევებში მოთხრობილია მის ამბებში „ამბასადორის ჟურნალი“ და „ცხოვრება ჩვენს დროში“.
მას ჰქონდა ურთიერთობა ფრენკ სინატრასთან და, სავარაუდოდ, ჯონ კენედისთან. მან უარყო რომანი კენედისთან ან უარი თქვა ამ საკითხის განხილვაზე.
დიკინსონმა პირველი განქორწინების შემდეგ შეინარჩუნა თავისი ქორწილის დროინდელი სახელი. იგი დაქორწინდა ბურტ ბაჩარახზე 1965 წელს. ისინი დაქორწინებულ წყვილად დარჩნენ 15 წლის განმავლობაში, თუმცა ქორწინების გვიან ჰქონდათ განშორების პერიოდი, რომლის დროსაც სხვა ადამიანებთან ხვდებოდნენ.
მისი ქალიშვილი ბაჩარაჩთან ერთად, ლეა ნიკი, ცნობილი როგორც ნიკი, დაიბადა მათი ქორწინებიდან ერთი წლის შემდეგ. ნაადრევად დაბადებული სამი თვის განმავლობაში, ნიკის ჯანმრთელობის ქრონიკული პრობლემები ჰქონდა, მათ შორის მხედველობის დაქვეითება და მოგვიანებით ასპერგერის სინდრომი დაუსვეს. მათი მყიფე ახალგაზრდა ქალიშვილისთვის ბაჩარახმა შექმნა სიმღერა "Nikki", ხოლო დიკინსონმა უარი თქვა ბევრ როლზე, რათა ყურადღება დაეთმო მისთვის.
სქოლიო
კატეგორია:დაბადებული 30 სექტემბერი კატეგორია:დაბადებული 1931 კატეგორია:ამერიკელი ქალი კინომსახიობები კატეგორია:XX საუკუნის ამერიკელი ქალი მსახიობები კატეგორია:ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები
Lophiotoma olangoensis
Lophiotoma olangoensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ისლამური ხელოვნების მუზეუმი (ბერლინი)
ისტორია
მუზეუმი 1904 წელს დაარსდა ვილჰელმ ფონ ბოდეს მიერ როგორც „ისლამური დეპარტამენტი“ კაიზერ-ფრიდრიხის მუზეუმში (ამჟამინდელი ბოდეს მუზეუმი). დაწესებულების დირექტორად ფრიდრიხ სარე დაინიშნა. სწორედ ამ პერიოდში გადაეცა მუზეუმს მშათას ფასადი, რომლის თავდაპირველი ადგილსამყოფელი ამანის სამხრეთით მდებარე ომაიანთა სახალიფოს დროინდელი დაუმთავრებელი სასახლე იყო. ეს ფასადი ოსმალეთის იმპერიის სულთანმა აბდულჰამიდ II-მ აჩუქა პრუსიის მეფეს, ვილჰელმ II-ს. ფასადის აღმოსავლეთი ნაწილი და სტრუქტურის ნანგრევები რომლის ნაწილსაც ისლამური ხელოვნების მუზეუმში დაცული მშათას ფასადი წარმოადგენს კვლავ იორდანიაში მდებარეობს. ახლად აშენებულ პერგამონის მუზეუმში ისლამური ხელოვნების მუზეუმი სამხრეთი ფრთის ზედა სართულზე განთავსდა და ამ შენობაში ის 1932 წელს გაიხსნა ოფიციალურად. 1939 წელს მეორე მსოფლიო ომის გამო მუზეუმში გამოფენები აღარ ეწყობოდა.
მეორე მსოფლიო ომმა პერგამონის მუზეუმი ძალიან დააზარალა. ბომბის ჩამოგდების გამო დაზიანდა მშათას ფასადის ერთ-ერთი კარიბჭე და ბომბის გამო ასევე დაიწვა მრავალი მნიშნველოვანი ხალიჩა. 1954 წელს კოლექცია ხელმეორედ გაიხსნა პრეგამონის მუზეუმში და მას „ისლამური მუზეუმი“ ეწოდა. დასავლეთ ოკუპაციის ზონებში გადატანილი კოლექციები დაჰლემში მდებარე მუზეუმს დაუბრუნდა და ხელმეორედ 1954 წელს გამოიფინა, ომის დასრულების შემდეგ პირველად. 1968 წლიდან 1970 წლამდე გამოფენა შარლოტენბურგის სასახლეში იყო მოწყობილი. 1971 წელს „ისლამური ხელოვნების მუზეუმის“ მუდმივი გამოფენა დაჰლემის სამუზეუმო კომპექსის ახალ შენობაში გაიხსნა.
1958 წელს პერგამონის მუზეუმში, სამუზეუმო კუნძულზე მდებარე „ისლამურმა მუზეუმმა“ საბჭოთა კავშირიდან დაიბრუნა 1945 - 1946 წლებში წაღებული ნიმუშები. ნიმუშები საბჭოთა კავშირში ხელოვნების ნიმუშების ქურდობისა და ძარცვის პერიოდში, მეორე მსოფლიო ომის დროს აღმოჩნდა. სხვა მნიშვნელოვანი კოლექციის ობიექტების რესტავრაციის შედეგად, შესაძლებელი გახდა 1967 წლისათვის ყველა საგამოფენო ოთახის გახსნა დამთვალიერებლებისათვის. გერმანიის გაერთიანების ხელშეკრულების მიღების შემდეგ, 1992 წელს, ზემოთ აღნიშნული ორი მუზეუმი გაერთიანდა (დაჰლემში მდებარე „ისლამური მუზეუმი“ და სამუზეუმი კუნძულის „ისლამური მუზეუმი“) და შეიქმნა „ისლამური ხელოვნების მუზეუმი“ (Museum für Islamische Kunst). დაჰლემში მდებარე ობიექტზე გამოფენები 1998 წლიდან აღარ ეწყობოდა. 2000 წელს, პერგამონის მუზეუმის სამხრეთი ფრთის ზედა სართულზე გაიხსნა ახლად განახლებული მუდმივი გამოფენა.
ურბნისი (მრავალმნიშვნელოვანი)
საკუთარი სახელი ურბნისი შეიძლება აღნიშნავდეს:
ისლამური ხელოვნების მუზეუმი (ბერლინი)
კოლექციები
მუზეუმში წარმოდგენილია ისლამური ხელოვნების მრავალფეროვანი ნიმუშები VII საუკუნიდან XIX საუკუნის ჩათვლით, ესპანეთიდან ინდოეთამდე არსებული მთელი ტერიტორიიდან. არქეოლოგიურმა გათხრებმა კტსიპფონში, სამარასა და ტაბღაში მუზეუმის კოლექცია მნიშნველოვნად გაამდიდრა. ისლამური ხელოვნების მუზეუმმა ექსპონატთა ნაწილი ეგვიპტიდან, ახლო აღმოსავლეთიდან და ირანიდან შეიძინა. მუზეუმში სხვა რეგიონები წარმოდგენილნი არაინ სხვადასხვა კოლექციებით, როგორებიცაა: კალიგრაფიისა და მინიატურების ნიმუშები დიდ მოგოლთა იმპერიიდან, ასევე სიცილიური სპილოს ძვლის ნაკეთობები.
კოლექციებში არსებული მნიშვნელოვანი ობიექტები
მათი ზომის, ისტორიული მნიშვნელობის, ტურისტულად მიმზიდველობით მუზეუმში განთავსებული მნიშვნელოვანი ობიექტებია:
მუდმივ გამოფენებდთან ერთად, მუზეუმი ხშირად აწყობს თანამედროვე ხელოვნების გამოფენებს ისლამური სამყაროს ქვეყნებიდან. მაგალითად, ასეთი იყო 2008 წელს, „თურქული აღფრთოვანება“ (თანამედროვე თურქული დიზაინი) და „ნაქში“ (გენდერი და მოდელთა როლი ირანში),
2009 წელს, მუზეუმმა დროებით მიიღო მიიღო ისლამური ხელოვნების კოლექცია ლონდონელი კოლექციონერის, ედმუნდ დე უნგერისგან (1918–2011), რომელსაც ასევე უწოდებენ „კეირის კოლექციას“. ეს კოლექცია წარსულში დე უკგერის სახლში იყო განთავსებული, ჰემში, ლონდონი, გაერთიანებული სამეფო. აღნიშნული კოლექცია მოიცავდა 1500-მდე ხელოვნების ნიმუშს და ეს კოლექცია ისლამური ხელოვნების ერთ-ერთი უმსხვილესი კოლექცია იყო. კეირის კოლექციის ასზე მეტი არტეფაქტი მუზეუმში პირველად 2007-2008 წლებში გამოჩნდა და ამ გამოფენას „სამლერგლიუკი. ისლამური ხელოვნება ედმუნდ დე უნგერის კოლექციიდან“ ერქვა. ეს გამოფენა პერგამონის მუზეუმის შენობაში იყო მოწყობილი. ამავე კოლექციის ნაწილი 2010 წლის მარტში მუზეუმს კვლავ გადაეცა დროებით. მოეწყო კიდევ ერთი გამოფენა და მას: „სამლერგლიუკი. ისლამური ხელოვნების შედევრები კეირის კოლექციიდან“ ეწოდა. 2012 წლის ივლისში, შეწყდა თანამშრომლობა ბერლინ-პრუსიის კულტურული მემკვიდრეობის ეროვნულ მუზეუმებსა და ედმუნდ დე უნგერის კოლექციის მფლობელებს შორის და კოლექცია, რომელიც მუზეუმში დროებით იყო განთავსებული უკან დაბრუნდა. თანამშრომლობის შეწყვეტის მიზეზად „კოლექციასთან დაკავშირებით განსხვავებული იდეების არსებობა“ სახელოდებოდა.
სქოლიო
კატეგორია:გერმანიის მუზეუმები კატეგორია:1904 წელს დაარსებული მუზეუმები კატეგორია:პერგამონის მუზეუმი
ნოვოდმიტრივკა (ჰენიჩესკის რაიონი)
ნოვოდმიტრივკა (Новодмитрівка) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 1141 კაცს შეადგენდა.
რესურსები ინტერნეტში
კატეგორია:ჰენიჩესკის რაიონის სოფლები
ურთა
ტოპონიმი ურთა შეიძლება აღნიშნავდეს:
კოლხეთი (ცთომილი)
კოლხეთი (Kolchis) — ასტრონომიაში, მცირე ცთომილი № 1135. აღმოაჩინა ასტრონომმა გრიგორი ნეუიმინმა 1929 წლის 3 ოქტომბერს სიმეიზის ობსერვატორიაში. საშუალო მანძილი მზიდან 398,8 მლნ. კმ, მზის ირგვლივ გარემოქცევის პერიოდი 4,35 წ. საშუალო ვარსკვლავიერი სიდიდე 15,0.
ლიტერატურა
კატეგორია:ასტეროიდები
ვერცხლისწყალი
ვერცხლისწყალი (Hydrargyrum; ქიმიური სიმბოლო — ) — ელემენტთა პერიოდული სისტემის მეექვსე პერიოდის, მეთორმეტე ჯგუფის (მოძველებული კლასიფიკაციით — მეორე ჯგუფის თანაური ქვეჯგუფის, IIბ) ქიმიური ელემენტი. მისი ატომური ნომერია — 80, ატომური მასა — 200.59, tდნ — (−38.829) °C, tდუღ — 356.73 °C, სიმკვრივე — 13.534 გ/სმ3. მბზინავი, ვერცხლისფერი თხევადი ლითონი. ძველ წყაროებში ვერცხლისწყლის სინონიმად ხშირად იხმარება არაბულიდან ნასესხები სინდიყი. მძიმე მოვერცხლისფრო-თეთრი ფერის თხევად (ოთახის ტემპერატურა) ლითონს, რომლის ორთქლი ძალიან საწამლავია. ვერცხლისწყალი - ერთ-ერთი (სულ ორი ელემენტია) ქიმიური ელემენტია (ერთადერთი ლითონი), რომლის მარტივი ნივთიერება ნორმალურ პირობებში იმყოფება თხევად აგრეგატულ მდგომარეობაში (მეორე ელემენტია — ბრომი).
ბუნებაში არსებობს როგორც თვითნაბადი ვერცხლისწყალი, ისე ქმნის მთელ რიგ მინერალებს. ყველაზე ხშირად ვერცხლისწყალს იღებენ მისი მინერალიდან - კინოვარიდან მისი აღდგენით. გამოიყენება საზომი ხელსაწყოების დასამზადებლად, ვაკუუმის ტუმბოების, შუქის წყაროების და მეცნიერებისა და ტექნიკის დარგში.
ვერცხლისწყლის შენაერთები
ვერცხლისწყალი და მისი შენაერთები გამოიყენება ტექნიკაში, ქიმიურ მრეწველობაში, მედიცინაში.
ყვითელი ვერცხლისწყლის (II) ოქსიდი შედის თვალის მალამოს და კანის სამკურნალო მალამოების შემადგენლობაში.
წითელი ვერცხლისწყლის ოქსიდი (II) გამოიყენება საღებავების დასამზადებლად.
ვერცხლისწყლის ქლორიდი (I), რომელსაც კალომელი ეწოდება, გამოიყენება პიროტექნიკაში, ასევე გამოიყენება როგორც ფუნგიციდი. ზოგ ქვეყანაში კალომელს ხმარობენ როგორც კუჭის ამშლელ საშუალებას.
ვერცხლისწყლის ქლორიდი (II), რომელსაც ეწოდება სულემა, არის ძალიან ტოქსიკური. სულემა გამოიყენება მედიცინაში, როგორც სადეზინფექციო საშუალება, ტექნიკაში ის გამოიყენება ხეების დასამუშავებლად, ზოგიერთი სახის მელანის მისაღებად, ფოლადის დამუშავებაში. სოფლის მეურნეობაში ის გამოიყენება როგორც ფუნგიციდი.
ვერცხლისწყლის ნიტრატი (II) გამოიყენება ბეწვეულის დამუშავებაში და ამ ლითონის სხვა შენაერთების მისაღებად. მისი ტოქსიკურობა ისეთივეა, როგორც სულემის. ვერცხლისწყლის ბევრი ორგანული ნაერთი გამოიყენება როგორც პესტიციდი და მცენარეთა თესლების დასამუშავებლად.
ვერცხლისწყალი ბუნებაში
მინი|200პქ|ვერცხლისწყალი ბუნებაში ვერცხლისწყალი შედარებით იშვიათი ელემენტია, დედამიწის ქერქი შეიცავს საშუალოდ 83 მგ/ტ კონცენტრაციას. მაგრამ იმიტომ, რომ ვერცხლისწყალი ქიმიურად სუსტად უკავშირდება იმ ელემენტებს რომლებიც გვხვდება დედამიწის ქერქში, ვერცხლისწყლის მადანი შეიძლება იყოს ძალიან კონცენტრირებული ვიდრე ჩვეულებრივი ქანები. ყველაზე მდიდარი ვერცხლისწყლის მადანი შეიცავს 2,5 % ვერცხლისწყალს.
ვერცხლისწყლის არსებობის ძირითადი ფორმა ბუნებაში - გაბნეულია და მხოლოდ მისი 0,02 % არის საბადოებში. ამოფრქვეულ ქანებში მისი შემცველობა მიახლოებით 100 მგ/ტ, დანალექ ქანებში მისი მაქსიმალური კონცენტრაცია დადგენილია თიხნარ ფენებში (200 მგ/ტ). მსოფლიო ოკეანის წყლები შეიცავს 0,1 მკგ/ლ ვერცხლისწყალს. ვერცხლისწყლის ძალიან მნიშვნელოვან გეოქიმიურ თავისებურებას წარმოადგენს ის, რომ სხვა ჰალკოფილურ ელემენტებს შორის მას გააჩნია ყველაზე მაღალი იონიზაციის პოტენციალი. ეს განსაზღვრავს მის იმ თვისებას, როგორიცაა მისი აღდგენის უნარი ატომარულ ფორმამდე (თვითნაბადი ვერცხლისწყალი), შედარებითი ქიმიური მდგრადობა ჟანგბადისადმი და მჟავეებისადმი. მინი|250პქ|ვერცხლისწყლის მადანი უმრავლესი სულფიდური მინერალები შეიცავენ ვერცხლისწყალს. მისი განსაკუთრებით მაღალი შემცველობაა (პროცენტის ათასი და ასი ნაწილი) ანტიმონიტებში, სფალერიტებში და რეალგარებში. ორ ვალენტიანი ვერცხლისწყლის და კალციუმის, ერთვალენტიანი ვერცხლისწყლის და ბარიუმის იონების რადიუსების სიახლოვე განსაზღვრავს მათ იზომორფიზმს ფლუორიტებში და ბარიტებში. კინოვარში და მეტაცინაბარითში გოგირდი ზოგჯერ ჩაინაცვლება სელენით ან ტელურით. ცნობილია ძალიან იშვიათი ვერცხლისწყლის სელენიდი — ტიმანიტი (HgSe) და ონოფრიტი (ტიმანიტის და სფალერიტის ნარევი).
ზედაპირულ პირობებში კინოვარი და ლითონური ვერცხლისწყალი იხსნებიან წყალში ძლიერი დამჟანგავების არ ყოფნის პირობებშიც კი, მაგრამ მათი არსებობისას ([Fe2(SO4)3], ოზონი, წყალბადის ზეჟანგი) ამ მინერალების ხსნადობა აღწევს ათობით მგ/ლ. განსაკუთრებით კარგად ვერცხლისწყალი იხსნება სულფიდებში, ტუტეებში, მაგალითად კომპლექსი HgS • nNa2S. წარმოქმნით, ვერცხლისწყალი ადვილად სორბირებს თიხასთან, რკინის ჰიდროჟანგებთან და მანგანუმთან, თიხნართან და ნახშირთან.
ბუნებაში ცნობილია 20-მდე ვერცხლისწყლის მინერალი, მაგრამ მთავარი სამრეწველო მნიშვნელობა აქვს კინოვარს HgS (86,2 % Hg). იშვიათად მოიპოვებენ თვითნაბად ვერცხლისწყალს, მეტაცინაბარიტი HgS და შვატციტი (17 % Hg). მხოლოდ ერთ გუიტცუკოს (მექსიკა) საბადოში მთავარ მინერალს - მადანს წარმოადგენს ლივინგსტონიტი HgSb4S7. ვერცხლისწყლის საბადოების დაჟანგვის ზონებში წარმოიქმნება მეორადი ვერცხლისწყლის მინერალები. მათ უპირველეს ყოვლისა მიეკუთვნება თვითნაბადი ვერცხლისწყალი, იშვიათად მეტაცინაბარიტი, რომელიც განსხვავდება ასეთივე პირველადი მინერალებისაგან დიდი შემადგენლობის სიწმინდით. შედარებით გავრცელებულია კალომელი Hg2Cl2. ტერლიგუას საბადოში (ტეხასი) გავრცელებულია სხვა ჰიპერგენული ჰალოიდური ნაერთები — ტერლინგუაიტი Hg2ClO, ეგლესტონიტი Hg4Cl.
საბადოები
ვერცხლისწყალი ითვლება მეტად იშვიათ ლითონად.
ცნობილია ვერცხლისწყლის საბადოები ამიერკავკასიაში (დაღესტანში, სომხეთში), ტაჯიკეთში, სლოვენიაში, ყირგიზეთში, უზბეკეთში.
ვერცხლისწყალი გარემოში
მინი|right|upright|ვერცხლისწყლის შემცველობა მყინვარებში 270 წლის განმავლობაში ინდუსტრიულ რევოლუციამდე ატმოსფეროში ვერცხლისწყლის შემცველობა შეადგენდა მიახლოებით 4 ნანოგრამს ლიტრ ყინულზე. ბუნებრივი წყაროები როგორებიცაა ვულკანები, შეადგენენ ჰაერში გამონაბოლქვი ყველა ვერცხლისწყლის ნახევარს. მეორე ნახევარზე კი ადამიანია პასუხისმგებელი. ძირითადად ეს ხდება ნახშირის წვისას თბოელექტროსადგურებში — 65 %, ოქროს მოპოვება — 11 %, ფერადი ლითონების გამოდნობა — 6,8 %, ცემენტის წარმოება — 6,4 %, ნაგავის უტილიზაცია — 3 %, სოდის წარმოება — 3 %, თუჯისა და ფოლადის წარმოება — 1,4 %, ვერცხლისწყალი (ძირითადად ბატარეები) — 1,1 %, და სხვა — 2 %.
ერთი ყველაზე ძლიერი დაბინძურება ვერცხლისწყლით მოხდა იაპონიის ქალაქში მინამატაში 1956 წელს, რამაც გამოიწვია მიახლოებით 3000-მდე მსხვერპლი, ზოგი დაიღუპა, ზოგი კი ძლიერ დაშავდა მინამატას ავადმყოფობით.
მიღება
ვერცხლისწყალს მიიღებენ კინოვალის წვით (ვერცხლისწყლის სულფიდი (II)). ეს მეთოდი ძველად გამოიყენებოდა ალქიმიკოსების მიერ. კინოვარის წვის რეაქციის განტოლება შემდეგია: HgS+O2→Hg+SO2
რუსეთში ცნობილია ვერცხლისწყლის 23 საბადო, სამრეწველო მარაგი შეადგენს 15,6 ათას ტონას (2002 წ.). ევროპის ვერცხლისწყლის მოპოვების უდიდესი ცენტრი XV საუკუნიდან მოყოლებული არის - სლოვენიური ქალაქი ინდრია.
ფიზიკური თვისებები
მინი|ვერცხლისწყლის გადასხმა ერთი ჭურჭელიდან მეორეში ვერცხლისწყალი — ერთადერთი ლითონია, რომელიც ნორმალურ პირობებში თხევად მდგომარეობაშია. გააჩნია დიამაგნეტიკის თვისებები.
ქიმიური თვისებები
ვერცხლისწყალი — ნაკლებად აქტიური ლითონია (ნახეთ ლითონთა აქტივობის მწკრივი).
300 °C-მდე გახურების შემთხვევაში ვერცხლისწყალი შედის რეაქციაში ჟანგბადთან: 2Hg + O2 → 2HgO
წარმოიქმნება ვერცხლისწყლის (II) ოქსიდი, წითელი ფერის. ეს რეაქცია შექცევადია: ოქსიდის 340 °C-ზე მაღლა გახურებისას, ოქსიდი იშლება მარტივ ნივთიერებებად. ვერცხლისწყლის ოქსიდის დაშლის რეაქცია ისტორიულად არის ერთ-ერთი პირველი ხერხი ჟანგბადის მისაღებად.
ვერცხლისწყლისა და გოგირდის გახურებით წარმოიქმნება კინოვარი (ვერცხლისწყლის სულფიდი(II)).
ვერცხლისწყალი არ იხსნება ისეთი მჟავეების ხსნარებში, რობლებსაც არ გააჩნიათ დამჟანგავი თვისებები, მაგრამ იხსნება მეფის არაყში (царская водка) და აზოტმჟავაში, ორვალენტიანი ვერცხლისწყლის მარილების წარმოქმნით. აზოტმჟავაში ჭარბი ვერცხლისწყლის გახსნისას სიცივეში წარმოიქმნება Hg2(NO3) 2</SUB>.
II ჯგუფის ელემენტებს შორის მხოლოდ ვერცხლისწყალს უჩნდება შესაძლებლობა ძალიან მდგრადი ელექტრონული გარსის დაშლისა 6d10, რაც იძლევა შესაძლებლობას (+4) ვერცხლისწყლის ნაერთების არსებობისა. ასე, რომ ნაკლებად ხსნადი Hg2F2 და ხრწნადი წყლის HgF2 გარდა არსებობს HgF4, რომელიც მიიღება ვერცხლისწყლის ატომებისა და ნეონისა და ფთორის ნარევის ურთიერთქმედებით 4 К ტემპერატურის პირობებში.
გამოყენება
მინი|სლოვენიის ქალაქი [[იდრია — ევროპის ვერცხლისწყლის მოპოვების უდიდესი ცენტრი]]
მედიცინა
იმის გამო, რომ ვერცხლისწყალი ძალიან ტოქსიკურია, ის თითქმის მთლიანად ამოღებულია სამედიცინო პრეპარატების დამზადებიდან.
ტექნიკა
მინი|200პქ|ვერცხლისწყალი თერმომეტრში
ვერცხლისწყლის ტოქსიკოლოგია
ლითონური ვერცხლისწყალი და მისი ორთქლები ძალიან საწამლავია, შეუძლიათ გამოიწვიონ ძალიან ძლიერი მოწამლვა. ვერცხლისწყალი და მისი შენაერთები (სულემა, კალომელი, ვერცხლისწყლის ციანიდი) აზიანებს ნერვულ სისტემას, ღვიძლს, თირკმლებს, კუჭ-ნაწლავის ტრაქტს, ჩასუნქვის შემთხვევაში — სასუნთქ გზებს (ორგანიზმში ყველაზე ხშირად ვერცხლისწყალი სწორედ ჩასუნთქვის გზით ხდება). საშიშროების კლასის მიხედვით ვერცხლისწყალი მიეკუთვნება პირველ კლასს (ძალიან საშიში ქიმიური ნივთიერება). გარემოს საშიში დამბინძურებელი, განსაკუთრებით საშიშია მისი მოხვედრა წყალში, რადგანაც ფსკერზე არსებული მიკროორგანიზმების მოქმედებით მიმდინარეობს წყალში ხსნადი ტოქსიკური მეთილვერცხლისწყლის წარმოქმნა. დაწვრილებით წაიკითხედ სტატია ვერცხლისწყლით მოწამლვა.
ვერცხლისწყლის კონცენტრაციის ჰიგიენური ნორმირება
ლითონური ვერცხლისწყლის და მისი ორთქლებით დაბინძურების ზღვრული დასაშვები კონცენტრაცია:
დემერკურიზაცია (ვერცხლისწლისაგან გაუვნებელყოფა)
ფართებისა და ნივთების გაუვნებელყოფას გასუფთავებას ვერცხლისწყლისა და მისი ორთქლებისაგან ეწოდება დემერკურიზაცია. ყოფაში ფართოდ გამოიყენება დემერკურიზაცია გოგირდის გამოყენებით. ასე მაგალითად თუ გატყდა თერმომეტრი, საჭიროა გულდასმით შეგროვდეს ვერცხლისწყლის ბურთები მინის ჰერმეტულ ქილაში, სამედიცინო ოყნის მეშვეობით, ხოლო ღრიჭოები და უსწორმასწორობა შევავსოთ გოგირდის ფხვნილით (S). გოგირდი ადვილად შედის ქიმიურ რეაქციაში ვერცხლისწყალთან ოთახის ტემპერატურის პირობებში, წარმოიქმნება საწამლავი თუმცა არამფრინავი შენაერთი კინოვარი - HgS.
ტესო-ნილოს ეროვნული პარკი
ტესო-ნილო (Taman Nasional Tesso Nilo) — ეროვნული პარკი ინდონეზიაში. მდებარეობს კუნძულ სუმატრაზე, რიაუს პროვინციაში. ეროვნულ პარკად ინდონეზიის მთავრობის მიერ 2004 წელს გამოცხადდა. ამ დროისთვის მისი ფართობი 385,76 კმ² იყო, მაგრამ შემდეგ 1000 კმ²–ით გააფართოვეს. მოიცავს სუმატრაზე შემორჩენილ ერთ–ერთ ყველაზე ვრცელ დაბლობის წვიმის ტყეებს. ბიომრავალფეროვნების მენეჯმენტის ცენტრის მიერ მსოფლიო მასშაბით ასეთი სულ 1 800 ტყეა აღწერილი. მათივე შენიშნით, სხვაგან არსად მსოფლიოში, არაა ამდენი ძარღვოვანი მცენარე.
სქოლიო
კატეგორია:ინდონეზიის ეროვნული პარკები კატეგორია:რიაუს გეოგრაფია კატეგორია:სუმატრის დაცული ტერიტორიები კატეგორია:რიაუს ღირსშესანიშნაობები კატეგორია:2004 წელს დაარსებული დაცული ტერიტორიები
განათლება (ლაგოდეხის მუნიციპალიტეტი)
განათლება — სოფელი საქართველოში, ლაგოდეხის მუნიციპალიტეტში (ნინიგორის თემი), მდებარეობს ალაზნის ვაკეზე, მდინარე ნინოსხევის (ალაზნის სისტემა) მარცხენა მხარეს. ლაგოდეხ–ყვარლის საავტომობილო გზაზე. ზღვის დონიდან 360 მეტრი, ლაგოდეხიდან 5 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 376 ადამიანი.
სქოლიო
კატეგორია:ლაგოდეხის მუნიციპალიტეტის სოფლები
თებულო
თებულო — უღელტეხილი საქართველოში, ახმეტის მუნიციპალიტეტში. მდებარეობს თუშეთ-ხევსურეთის კავკასიონზე, პირიქითის ქედზე. სიმაღლე 3342 მ. თებულოს მიდამოები აგებულია იურული თიხაფიქლებით. თხემური ნაწილი კლდოვანია, მოკლებულია მცენარეულ საფარს, ქვემოთ ალპური საძოვრებია. უღელტეხილი მდინარე პირიქითის ალაზნის სათავეს (ქვახიდისწყალი) აკავშირებს ჩრდილოეთით მდებარე თებულოს ხეობასთან (ქისტეთი).
სქოლიო
კატეგორია:კავკასიონის უღელტეხილები კატეგორია:კახეთის მხარის უღელტეხილები
ურო
ურო შეიძლება აღნიშნავდეს:
Lophiotoma panglaoensis
Lophiotoma panglaoensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
1233
თარიღი უცნობია
*
ნოვოეფრემივკა (ჰენიჩესკის რაიონი)
ნოვოეფრემივკა (Новоєфремівка) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 279 კაცს შეადგენდა.
ტარიელ ხაინდრავა
ტარიელ ხაინდრავა (დ. 12 აპრილი, 1995) — ქართველი ფეხბურთელი, მეკარე. თამაშობდა თბილისის „დინამოს“, მარტვილის „მერანის“, ხობის „კოლხეთის“, ქუთაისის „ტორპედოს“, „რუსთავის“, გორის „დილას“ რიგებში.
ვერა ხარაზია
ვერა ნიკოლოზის ასული ხარაზია (დ. 1896, სოფელი აჭანდარა, სოხუმის ოკრუგი, ქუთაისის გუბერნია, რუსეთის იმპერია) — პედაგოგი, აფხაზეთის ასსრ-ის უმაღლესი საბჭოს დეპუტატი.
ბიოგრაფია
1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად გუდაუთის რაიონის გუდაუთის №211 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.
ლიტერატურა
კატეგორია:დაბადებული 1896 კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
Lasioglossum anforticornum
Lasioglossum anforticornum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
სქოლიო
anforticornum
ირემახოჭო
ირემახოჭო (Lucanus cervus) — ხოჭოების რიგის მწერი. ყოფილ სსრკ-ის ფაუნის სახეობის ყველაზე დიდი ხოჭოა. მამალი ირემახოჭოს სხეულის სიგრძე 7 სმ აღწევს. დიდი თავი და ირმის რქებისმსგავსი უზარმაზარი ყბები აქვს. სხეული შავია, ზედა ფრთები-მოყავისფრო მურა. ყოფილ სსრკ-ში გვხვდება აღმოსავლეთით სამხრეთ-დასავლეთით ურალამდე, კავკასიაში. საქართველოში ირემახოჭოს 6 სახეობაა აღრიცხული. იკვებება ხიდან (უმთავრესად მუხიდან) გამონადენი წვენით. ირემახოჭოს მატლი ცხოვრობს ლპობად მერქანში, მისი განვითარება 4-6 წელს გრძელდება. ირემახოჭოს ზიანი არ მოაქვს.
ლიტერატურა
კატეგორია:ხოჭოები
ლეონიდ ლაკერბაია
ბიოგრაფია
დაიბადა დიდი სამამულო ომის ვეტერანთა ოჯახში. 1975 წელს დაამთავრა მოსკოვის საავტომობილო-საგზაო ინსტიტუტი. 1975-1985 წლებში მუშაობდა აფხაზეთის სრკ-ს ავტო-ქარხნებში. 1985-1991 წლებში იყო სწრაფ-გაყინვადი ექსპერიმენტული ქარხნის „გაგრა“-ს დირექტორი. 1991-1996 წლებში და 2000-2002 წლებში სეპარატისტული აფხაზეთის პარლამენტის დეპუტატი.
ლეონიდ ლაკერბაია მუდმივად ცხოვრობს ქალაქ გუდაუთაში. იგი დაოჯახებულია და ჰყავს სამი შვილი.
პოლიტიკური კარიერა
1992-1995 წლებში იყო ე. წ. ვიცე-პრემიერი, 1995-1996 წლებში კი ე. წ. საგარეო საქმეთა მინისტრი. 1998 წელს ლეონიდ ლაკერბაია, ზურაბ აჩბასთან და გენადი ალამიასთან ერთად, მონაწილეობას იღებდა სოციალურ-პოლიტიკური მოძრაობის „აითაირას“ შექმნაში.
2002 წლიდან ლეონიდ ლაკერბაია არის სოციალურ-პოლიტიკური მოძრაობა „აითაირას“ („აღორძინება“) პოლიტიკური საბჭოს პრეზიდიუმის წევრი, რომლის იდეოლოგიური ფუძემდებელი ალექსანდრე ანქვაბია. 2005 წლიდან ალექსანდრე ანქვაბის კაბინეტში იკავებდა ვიცე-პრემიერის ადგილს. 2011 წლის 27 სექტემბერს ლეონიდ ლაკერბაია, დე ფაქტო პრეზიდენტი - ალექსანდრე ანქვაბის ბრძანებით დაინიშნა ე. წ. პრემიერ-მინისტრად.
ვლადისლავ არძინბას მოღვაწეობის დროს იგი იყო ალტენატიულად მოაზროვნე პიროვნება, რომელიც იყო ჩართული აფხაზური ოპოზიის პირველ ტალღაში. ამ ჯგუფს ასევე განეკუთვნებოდნენ პოლიტიკოსები სტანისლავ ლაკობა, ალექსანდრე ანქვაბი, 2000 წელს მოკლული იურისტი ზურაბ აჩბა, ასევე 2004 წელს მოკლული - საზოგადო მოღვაწე გარი აიბა; ადამიანის უფლებათა დამცველი ნათელა აკაბა, მწერალი ალექსანდრე გოგუა, მხატვარი ნუგზარ ლოგუა, მოქანდაკე ამირან ადლეიბა, მეცნიერები ოლეგ დამენია, ირინა აგრბა, ვალერი ბიგუა, დალილა ფილია და სხვები. ეს ადამიანები გაერთიადნენ „ბიუროკრატიული კლანის წინააღმდეგ, რომლებსაც საკუთარ ხელში მოექციათ ყველა რესურსი და ადმინისტრაციული ბერკეტი“. ლაკერბაია არის დემოკრატიული ოპოზიციური მოძრაობის ერთ-ერთი ფუძემდებელი.
2011 წლის 17 ივლისიდან, როდესაც ალექსანდრე ანქვაბი დარეგისტრირდა ე. წ. პრეზიდენტის კანდიდატად, ლაკერბაია ხელმძღვანელობდა მის საარჩევნო შტაბს. 2014 წლის აპრილ-მაისში აფხაზეთში არსებული პოლიტიკური კრიზისის ფონზე, ოპოზიცია ითხოვდა მინისტრთა კაბინეტის ცვლილებებს. 29 მაისს დე ფაქტო პარლამენტი არასრული შემადგენლობით შეიკრიბა (ქვორუმი შედგა) და გამოცხადდა უნდობლობა მთავრობის მეთაურისა და პრეზიდენტის  მიმართ. ოპოზიციის ლიდერებმა, რომელთა რიგშიც იყო რაულ ჰაჯიმბა, ეროვნული გაერთიანების ფორუმის თავმჯდომარე და ქართულ-აფხაზური ომის ვეტერენთა სოციალური  ორგანიზაციის  „არუა“-ს თავმჯდომარე ვიტალი გაბნია ჩაატარეს ალექსანდრე ანქვაბთან მოლაპარაკებები, სადაც მან განაცხადა მზაობა მინისტრთა კაბინეტიტს დათხოვნის შესახებ, მაგრამ მას შემდეგ, რაც იერიში მიიტანეს პრეზიდენტის ადმინისტრაციის შენობასთან მოლაპარაკებები შეწყდა და ალექსანდრე ანქვაბმა განაცხადა, რომ იგი არ მიიღებდა ზეწოლის ქვეშ გადაწყვეტილებებს.
როგორც დეპუტატთა ნაწილი საუბრობს, ლეონიდ ლაკერბაიამ თავად  განაცხადა მზადყოფნა, რომ გადამდგარიყო აღნიშნული პოსტისგან  და განმარტა, რომ არც ერთი პოზიცია არ ღირდა სისხლისღვრისთვის. თუმცა ე. წ. პრეზიდენტმა ალექსანდრე ანქვაბმა უარი განაცხადა პრემიერ-მინისტრის გადაყენებაზე. მაისის ბოლოს, დე ფაქტო აფხაზეთის პარლამენტმა დაამტკიცა აფხაზეთის პრეზიდენტის მოვალეობის ახალი შემსრულებელი ვალერი ბგანბა. პირველ ივნისს ე. წ. პრეზიდენტი ანქვაბი თანამდებობიდან გადადგა; 2 ივნისს ლაკერბაიამ ასევე განაცხადა პოსტის დატოვებაზე და უფლებამოსილებები სხვას გადასცა.
2014 წლის ივლისში, 24 აგვისტოს დაგეგმილი ე. წ. საპრეზიდენტო არჩევნებისათვის მომზადების მიზნით, ლაკერბაია ხელმძღვანელობდა დე-ფაქტო რესპუბლიკის სახელმწიფო უსაფრთხოების სამსახურის თავჯდომარის, გენერალ-მაიორ ასლან ბჟანიას  შტაბს, რომლის კანდიდატურასაც მხარდაჭერა გამოუცხადა ექსპრეზიდენტმა ალექსანდრე  ანქვაბმა. ბჟანიას არჩევნებში დამარცხების და ანქვაბის მომხრეების თანამდებობებიდან გათავისუფლების შემდეგ, ლაკერბაიამ თავი დაანება პოლიტიკურ საქმიანობას, მას იშვიათად ხედავდნენ საზოგადოებაში, კავშირი გაწყვიტა საჯარო სამსახურებში მომუშავე მის კოლეგებთან და გარკვეული დროის განმავლობაში იზოლირებულ ცხოვრებას ეწეოდა.
მაისის მოვლენებიდან ერთი წლის შემდეგ, ლაკერბაიამ მოსკოვში რიგი კონსულტაციები გაიარა, ექსპრეზიდენტ ანქვაბთან, რუსული და აფხაზური საზოგადოების წარმომადგენლობასთან ერთად განიხილეს აფხაზეთში არსებული პოლიტიკური ვითარება და ისაუბრეს ხელისუფლების კრიზისის დასაძლევად მისაღებ ზომებთან დაკავშირებით.
პოლიტიკაში დაბრუნება
2015 წელს ლეონიდ ლაკერბაია კვლავ დაუბრუნდა პოლიტიკას, მიიღო მონაწილეობა ოპოზიციური ძალების ბლოკის ღონისძიებებში, წინადადებით გამოვიდა რათა მომხდარიყო პოლიტიკური და სამართლებრივი შეფასება  2014 წლის მაისის მოვლენებისა, რადგან მისი აზრით მაშინ ადგილი ჰქონდა „კონსტიტუციის დარღვევას“. ლაკერბაია გამოდიოდა არსებული რეჟიმის ზომიერი კრიტიკით და მოუწოდებდა მათ საკუთარი მოვალეობების მკაფიოდ შესრულებას, თუმცა მან თავი შეიკავა და დისტანცირება მოახდინა 2015 წლის 24 დეკემბრის ფორუმზე გაჟღერებული ინიციატივისგან, სადაც ნახსენები იყო დე ფაქტო აფხაზეთის პარლამენტის დაშლა და პრეზიდენტ რაულ ჰაჯიმბას გადაყენება.
2016 წლის დეკემბერში ლაკერბაიამ ხელი მოაწერა თანამშრომლობის შესახებ შეთანხმებას ოპოზიციური ძალების ბლოკთან და განაცხადა, რომ პოლიტიკური პარტიის „ერთიანი აფხაზეთი“-ს ხელმძღვანელი  და პარლამენტის თავმჯდომარე სერგეი შამბას არ აქვს მორალური უფლება, რომ იყოს შუამავალი ხელისუფლებასა და ოპოზიციას შორის. 2017 წლის 12 მარტს მან კენჭი იყარა ეროვნული ასამბლეის დეპუტატად, თუმცა მას 12 ხმა დააკლდა.
ლეონიდ ლაკერბაია ჩართულია საკანონმდებლო პროცესში და საარჩევნო კანონმდებლობაზე საუბრისას განაცხადა, რომ „პრეზიდენტის არჩევნების შესახებ კანონი“ არის შესაცვლელი, ასევე კანონის მე-19 მუხლი, რომელმაც 2019 წლის საპრეზიდენტო არჩევნების დროს კამათი გამოიწვია, მართებული იქნება თუ გამარჯვებულად ჩაითვლება კანდიდატი, რომელიც ამომრჩეველთა ხმების  ნახევარზე მეტს მოიპოვებს.
2019 წლის 22 ნოემბერს ქ. სოხუმში ჩატარდა „აითაირას“ ყრილობა, სადაც ლეონიდ ლაკერბაიამ ისაუბრა ახალი პოლიტიკური პარტიის შექმნაზე, რომელსაც ექნება ყველანაირი უფლება ჩაერთოს პოლიტიკის წარმოებაში და განაცხადა, რომ იგი ყველაფერს იღონებს რათა ახალგაზრდები ჩაერთონ პარტიულ საქმიანობაში. ლეონიდ ლაკერბაიამ ისაუბრა საკონსტიტუციო ცვლილებებზე, კერძოდ კი საარჩევნო ცვლიბებზე და განაცხადა, რომ ისინი დაკავდებიან მათი განხორციელებით და ინიციატივების ბოლომდე მიყვანით.
2020 წლის 7 თებერვალს ე. წ. აფხაზეთის იუსტიციის სამინისტრომ დაარეგისტრია მოძრაობა „აითაირას“ პოლიტიკურ პარტიად, ხოლო მისი თავმჯდომარე ლეონიდ ლაკერბაია გახდა.
ლეონიდ ლაკერბაია 2019 წლის საპრეზიდენტო არჩევნებში, ასლან ბჟანიას საარჩევნო შტაბის წევრი გახლდათ. ოკუპირებული აფხაზეთის ე. წ. საპრეზიდენტო კანდიდატის, ასლან ბჟანიას ჯანმრთელობის გაუარესების შემდეგ,რომელიც მოსკოვიდან აფხაზეთში ბრუნდებოდა, მოწამვლის ნიშნებით გადაიყვანეს სოჭის საავადმყოფოში, იგი აქტიურ კამპანიას ეწეოდა და სწორედ ლეონიდ ლაკერბაიამ  განაცხადა ბჟანიას პოლიტიკაში დაბრუნების შესახებ და განმეორებით არჩევნებში მონაწილეობის მიღების თაობაზე. ასევე ლეონიდ ლაკერბაიამ განაცხადა, რომ თუ ასლან ბჟანია ვერ შეძლებდა მონაწილეობის მიღებას მარტის არჩევნებში, „აიათაირა“ დააყენებდა არჩევნების გადადების საკითხს დღის წესრიგში.
იგი აქტიურად იყო ჩართული წინა საარჩევნო პერიოდში, ოჩამჩირის რაიონის სოფელ ჯგერდაში სტუმრობისას, აითაირას თავმჯდომარემ ლეონიდ ლაკერბაიამ მოსახლეობას განუცხადა, რომ ასლან ბჟანიას გუნდში არის ერთიანობა და განაცხადა რომ ადგურ არძინბას საარჩევნო გუნდი არის ფარსი და რაულ ჰაჯიმბას პოლიტიკის გაგრძელებას წარმოადგენდა.
ოკუპირებულ აფხაზეთში ე. წ. არჩევნები 2020 წლის 22 მარტს ჩატარდა და ასლან ბჟანიას გამარჯვებით დასრულდა. 2019 წლის 18 თებერვალს ჩატარდა აგრარული საკითხების კომიტეტის სხდომა, სადაც დეპუტატმა ალმას ჯოპუამ მიმართა ე. წ. აფხაზეთის რესპუბლიკის მთავარ პროკურორს, რათა მას გამოეკვლია „აფსნი-ოილის“ საკითხი, რომელთანაც ხელშეკრულება 2014 წელს გააფორმეს ალექსანდრე ანქვაბმა და ლეონიდ ლაკერბაიამ და რომლის  ფუძემდებელი ოფშორულად კვიპროსში არის დარეგისტრირებული. ალმას ჯოპუამ განაცხადა რომ, ეს იყო კორუფციული ქსელი მოფიქრებული თავად პრეზიდენტისა და პრემიერ-მინისტრის მიერ და გენერალურმა პროკურორმა ეს საკითხი თავად უნდა გამოიძიოს. ასევე დეპუტატმა განაცხადა, რომ ალექსანდრე ანქვაბის ახლო მეგობარი ლეონიდ ლაკერბაია ხელს აწერს მეტად საეჭვო და აფხაზეთისთვის არამომგებიან ხელშეკრულებებს. ამ განცხადების შემდეგ გენპროკურატურამ გამოძიება დაიწყო, რაზეც ალექსანდრე ანქვაბს კომენტარი არ გაუკეთებია, ხოლო ლეონიდ ლაკერბაიამ რამდენიმე გვერდიანი პასუხი მიუძღვნა. ამისდა მიუხედავად ე. წ. აფხაზურ პარლამენტში შეიქმნა თორმეტკაციანი კომისია, ასტამურ თარბას თავმჯდომარეობით, რომელიც გამოძიებებს ატარებდა მადნების არასწორად გამოყენების და კორუფციული სქემების გამოკვლევის თაობაზე. როგორც თავად ლაკერბაია ამბობს 1992-1993 წლების შემდეგ გუდაუთისა და ოჩამჩირის რაიონებში აღმოაჩინეს „შავი ოქრო“. მან განცხადა, რომ სწორედ ნავთობთან არის დაკავშირებული პარლამენტის დეპუტატის ანატოლი კაკუბავას მკვლელობა, რომელიც სახელმწიფო კომპანიის „აფხაზტოპის“ ხელმძღვანელი იყო. იგი ასევე აცხადებს, რომ არძინბას პერიოდში იგი ამ პროექტს ეწინააღმდეგებოდა, რადგან „ქართულ-აფხაზური ომის პერიოდში ჩვენ ვერ ვიმუშავებდით ამ პროექტზე და ნავთობსადენებით სწორედ რომ ქართული ძალები შემოვიდოდნენ აფხაზეთში“. ლაკერბაიამ განაცხადა, რომ 2003-2004 წლებში რაულ ჰაჯიმბა აწარმოებდა მოლაპარაკებებს ლუკოილთან, მაგრამ არძინბამ იგი უკან გამოიხმო, სხვა გავრცელებული ცნობებით ლუკოილმა არ გარისკა საქმის დაჭერა დე ფაქტო მთავრობასთან და არ ისურვა საქართველოსთან ურთიერთობის დაძაბვა. ლეონიდ ლაკერბაია აცხადებს, რომ ალმას ჯოპუა მიზანმიმართულად ავრცელებს ჭორებს და ცრუ ინფორმაციას, რათა წინასაარჩევნო კომპანიის ჩატარებაში ხელი შეუშალოს მას. 2019 წლის 14 ივნისს დასრულდა წელიწადზე მეტად გაწელილი სასამართლო პროცესი, რომელიც ეხებოდა „ადამიანის სინდისისა და ღირსების  და საქმიანი რეპუტაციის დაცვის საკითხს“. სასამართლომ განაცხადა, რომ ლეონიდ ლაკერბაიას მოთხოვნა დაკმაყოფილებული იქნება და ე. წ. აფხაზეთის რესპუბლიკის განათლების სამინისტრო იღებს ვალდებულებას 10-11 კლასის ისტორიის სასკოლო სახელმძღვანელოებიდან ამოიღებენ წინადადებას, სადაც ექს-პრემიერი 2013 წელს აცხადებს, მზადყოფნას დატოვოს მისი პოსტი. ლეონიდ ლაკერბაიამ განაცხადა, რომ მას არავითარი განცახდება და დაპირება არ გაუკეთებია პრემიერ-მინისტრის პოტის დატოვების თაობაზე, ხოლო ანქვაბის მიერ წარმოებული მოლაპარაკებები შეწყდა, მას შემდეგ რაც იერიში პრეზიდენტის ადმინისტრაციის შენობაზე მიიტანეს. სახელმძღვანელოს ავტორები ოლეგ ბგაჟბა და სტანისლავ ლაკობა (უშიშროების საბჭოს მდივანი) დაადანაშაულა ფაქტების გაყალბებაში და მისი რეპუტაციის შელახვაში.
ლეონიდ ლაკერბაია და საქართველო
2005 წლის 31 ივლისს ვენაში ჩატარდა მეთხუთმეტე ქართულ-აფხაზური შეხვედრა, რომელიც მიზნად ისახავდა კონფლიქტის მოგვარების ხერხების ძიებას. აფხაზური მხრიდან ამ შეხვედრაში მონაწიოლებას იღებდნენ აფხაზეთის დე ფაქტო ვიცე-პრემიერი ლეონიდ ლაკერბაია, ე. წ. ცეესკოს თავმჯდომარე ბათალ ტაბაღუა, უშიშროების საბჭოს მდივანი სტანისლავ ლაკობა და დე ფაქტო პრეზიდენტის მრჩეველი სოკრატ ჯინჯოლია, ქართულ მხარეს ამ მოლაპარაკებების რაუნდში წარმოადგენდნენ გიორგი ხაინდრავა (საქართველოს სახელმწიფო მინისტრი), გიორგი ვოლსკი (მინისტრის მოადგილე) და პაატა ზაქარეიშვილი, რომელიც ამ პროექტის კოორდინაციას ახდენდა ქართული მხრიდან (შლაინინგის პროცესი).
2012 წელს მან განაცხადა, რომ აფხაზური მხარე ყველაფერს აკეთებს იმისათვის, რომ შეამციროს ხალხის ის ნაკადი, რომელიც ენგურს მიღმა ჯანდაცვის სხვადასხვა პროგრამაში მონაწილეობის მისაღებად მიდიან. მან განაცხადა, რომ აფხაზური მხარე დააფინანსებს ჯანდაცვის პროექტებს რუსეთში, მაგრამ არ დაუშვებს რომ მათმა მოქალაქეებმა უფასო მომსახურების გამო, აიღონ ქართული პირადობის დამადასტურებელი მოწმობები.
2013 წლებში დე ფაქტო პრემიერ-მინისტრი ლეონიდ ლაკერბაია იყო ჩართული წითელი ჯვრის შემოთავაზებულ პროექტში და მონაწილეობდა უგზო-უკვლოდ დაკარგული ქართველი ჯარისკაცების ცხედრების დაბრუნებაში ქართულ ოჯაბეში. როგორც ლეონიდ ლაკერბაიამ განაცხადა, იგი ვერ ხედავდა პირდაპირი დიალოგის წარმოების აზრს, მაგრამ მზადყოფნა განაცხადა ეთანამშრომლა ქართულ მხარესთან და წითელ ჯვართან, სანამ მათი საერთო მიზანი, ცხედრების ამოცნობა  და მათი ოჯახებში დაბრუნება არ იქნობოდა მიღწეული.
2020 წლის 28 თებერვალს, ასლან ბჟანიამ და მისი საარჩევნო შტაბის ხელმძღვანელმა ლეონიდ ლაკერბაიამ, ისაუბრეს ხელშეკრულებაზე რომელიც ეხება საომარი მოქმედებების დაწყებებზე უარის თქმას და ქართულ-აფხაზური მხრიდან მასზე ხელის მოწერას, რაც იქნება პირველი ნაბიჯი მათ შორის დიალოგის წარმოებისა, მაგრამ ასევე აცხადებენ რომ „აფხაზეთის სუვერენიტეტის საკითხი“ განხილვას არ დაექვემდებარება.
სქოლიო
კატეგორია:დაბადებული 1 იანვარი კატეგორია:დაბადებული 1947 კატეგორია:აფხაზი პოლიტიკოსები კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები კატეგორია:აფხაზი სეპარატისტები
სან-გაბრიელი (ლა-უნიონი)
სან-გაბრიელი (ოფიციალურად სან-გაბრიელის მუნიციპალიტეტი; ილოკ: Ili ti San Gabriel; ფილ:  Bayan ng San Gabriel) ― მეოთხე კლასის მუნიციპალიტეტი ლა-უნიონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 18 943 ადამიანს შეადგენს. სან-გაბრიელი 15 ბარანგაისგან შედგება.
სქოლიო
კატეგორია:ლა-უნიონის მუნიციპალიტეტები
მალავის ცენტრალური რეგიონი
მალავის ცენტრალური რეგიონი (Central Region) — მალავის რეგიონებიდან ერთ-ერთი. მოსახლეობა — 5 510 195 (2008), ფართობი — 35 592 კმ². დედაქალაქი — ლილონგვე, რომელიც ქვეყნის ეროვნული დედაქალაქიცაა.
28 მალავის რაიონიდან 9 მდებარეობს სამხრეთის რეგიონში.
გორის ისტორიულ-ეთნოგრაფიული მუზეუმი
სერგი მაკალათიას სახელობის გორის ისტორიულ-ეთნოგრაფიული მუზეუმი — გორის სახელმწიფო ისტორიულ-ეთნოგრაფიული მუზეუმი, დაარსდა 1935 წელს საქართველოს განათლების სახალხო კომისარიატთან გორის საზოგადოებრიობის ინიციატივითა და ი. ჯავახიშვილის, ს. მაკალათიასა და ი. ყიფშიძის მხარდაჭერით, როგორც მხარეთმცოდნეობის მუზეუმი. 1943 წელს გადაკეთდა ისტორიულ-ეთნოგრაფიულ მუზეუმად, და 2005 წელს ს. მაკალათიას სახელი ეწოდა. 2008 წლიდან გორის ისტორიულ-ეთნოგრაფიული მუზეუმი არის არაკომერციული არასამეწარმეო იურიდიული პირი (ააიპ).
გორის ისტორიულ-ეთნოგრაფიული მუზეუმის ექსპონატები შეგროვდა საველე-საექსპედიციო და სამეცნიერო-კვლევითი იმ მუშაობის შედეგად, რომელიც ფართოდ გაიშალა მუზეუმის დაარსების პირველივე წლებიდან და ატარებდა რეგიონში კომპლექსურ-ინტენსიურ კვლევის ხასიათს. საექსპედიციო მონაპოვრების ბაზაზე შეიქმნა ძირითადი ფონდი, რომელიც თანდათან მდიდრდებოდა ქართული მატერიალური და სულიერი კულტურის ამსახველი მნიშვნელოვანი ექსპონატებით. 1938 წლიდან გაიხსნა პირველი სტაციონარული ექსპოზიცია. 50-იანი წლებიდან მუზეუმი იქცა შიდა ქართლის სათავო მუზეუმად. 2010 წლის 1 იანვრისათვის მუზეუმის ფონდი მოიცავდა 85 ათასამდე ექსპონატს: არქეოლოგიურ, ეთნოგრაფიულ, ნუმიზმატიკურ მასალას, ქართულ და არაბულენოვან ეპიგრაფიკულ ძეგლებს, ხელნაწერ და პირველნაბეჭდ წიგნებს, სიგელ-გუჯრებს, საარქივო მასალებს, ფოტოთეკას, სამეცნიერო ბიბლიოთეკას, სადაც დაცულია პერიოდული გამოცემებიც. განსაკუთრებული მნიშვნელობისაა ადრინდელი ბრინჯაოს ხანის მიწათმოქმედებისა და მესაქონლეობის იარაღები, ლითონწარმოებისა და მცირე ქანდაკების ნიმუშები და სხვა სახის მასალა, რომელიც წარმოდგენას გვაძლევს წინა აზიისა და ქართველურ ტომთა უძველესი კულტურების მჭიდრო კავშირზე.
არქეოლოგიური ფონდი მდიდარია ტყვიავის ყორღანების, დვანის ნეკროპოლის, გუდაბერტყას ნამოსახლარის, ხიზანაანთ გორის, ხელთუბნის, თედოწმინდისა და სხვა ექსპედიციების დროს აღმოჩენილი თუ შიდა ქართლში მიწის სამუშაოების დროს შემთხვევით ნაპოვნი უნიკალური ექსპონატებით. ესენია: ბრინჯაოს დიადემები (გუდაბერტყა, ძვ. წ. XXIX–XXVII საუკუნეები), ღვთაებათა ანთროპომორფული მცირე ფიგურები (დვანი, ძვ. წ. VI–V საუკუნეები), ბრინჯაოს სატევარი, დანა, ისრის პირი (თედოწმინდა, ძვ. წ. XXVIII–XXV საუკუნეები), დიაბაზის ლახტის თავი (ტყვიავი, ძვ. წ. XXIX საუკუნე). ეთნოგრაფიული ფონდის განსაკუთრებულ ნაწილს წარმოადგენს იშვიათი ტექნოლოგიით მოქსოვილი ქირმანშალი, სამოსლისა და აქსესუარების მრავალფეროვანი კოლექცია, ჭედური ხელოვნების ნიმუშები, შრომისა და ბრძოლის იარაღები — დაწყებული უძველესი კაჟის სატევრებიდან, დამთავრებული XX საუკუნეში დამზადებული ცეცხლსასროლი და ცივი იარაღით (ხმალი „ბაწარაული“, სოლომონ I-ის მოვერცხლილი თოფი წარწერით), კერამიკული და ვერცხლის ჭურჭელი, მუსიკალური ინსტრუმენტები (ერეკლე II-ის ნაქონი საზი), საცხოვრებელი და სამეურნეო ნაგებობების ხის დეტალები (დედაბოძები, მოაჯირები). ნუმიზმატიკურ ფონდში დაცულია ოქროს, ვერცხლის, სპილენძის მონეტები: კოლხური დიდრაქმა, დრაქმები, თამარისა და დავით ნარინის მონეტები, XV საუკუნის გორის განძი, ძველი აღმოსავლური და ანტიკური ქვეყნების ფულის ერთეულები, ბაბილონური ობოლო (ძვ. წ. IV საუკუნე), სასანიდური (III ს.), პანტიკაპონის (ძვ. წ. IV საუკუნე), მილეთის (ძვ. წ. VI საუკუნე), პართიის, ტრაიანეს, ათენას, ალექსანდრე მაკედონელის დრაქმა, ებრაული შეკელი და სხვა. მდიდარი მასალაა დაცული ხელნაწერთა განყოფილებაში; ხელნაწერი წიგნებიდან აღსანიშნავია: კარაბადინის ფრაგმენტი (1667), 1729 წელს გადაწერილი ვახტანგ VI-ის „დასტურლამალი“, „ამირანდარეჯანიანი“, „ყარამანიანი“ (1777), X–XI საუკუნეების ეტრატი, XII– XIII საუკუნეების პალიმფსესტი, ქართველ მეფეთა მიერ გაცემული სიგელები და გუჯრები (XIV–XVIII საუკუნეები), პირველნაბეჭდი წიგნებიდან — „კონდაკი“ (1710), გაზეთი „ივერია“ (1877) და სხვ.
გორის ისტორიულ-ეთნოგრაფიული მუზეუმის შემადგენლობაში შედის: ისტორიულ-ეთნოგრაფიული მუზეუმი (გორი), საბრძოლო დიდების მუზეუმი (გორი), ნიკო ლომოურის სახლ-მუზეუმი (სოფელი არბო), ალ. ჯავახიშვილის სახლმუზეუმი (სოფელი ძევერა).
გორის ისტორიულ-ეთნოგრაფიული მუზეუმი სისტემატურად აწყობს სამეცნიერო სესიებს, მოძრავ და ერთდროულ გამოფენებს, შეხვედრებს ცნობილ ადამიანებთან, სხვადასხვა სახის ღონისძიებებს, ამზადებს და სკოლებთან ერთად ახორციელებს პროექტებს ეროვნული სასწავლო პროგრამის ფარგლებში.
ლიტერატურა
კატეგორია:გორის მუნიციპალიტეტის მუზეუმები
კიევის ალყა (968)
კიევის ალყა პაჭანიკთა მიერ 968 წელს აღწერილია პირველად ქრონიკებში, ისტორიული დეტალების ფოლკლორში შეზავებით.
ქრონიკების თანახმად, მაშინ, როდესაც კიევის მთავარი სვიატოსლავ I პირველი ბულგარეთის იმპერიის წინააღმდეგ კამპანიაში იყო ჩართული, ბიზანტიის იმპერატორ ნიკეფორე ფოკას მიერ მოქრთამული პაჭანიკები რუსეთს დაესხნენ თავს და მის დედაქალაქ კიევს ალყა შემოარტყეს. ალყაში მოქცეული კიევის მოსახლეობა შიმშილითა და წყურვილით იტანჯებოდა, თუმცა დნეპრის მოპირდაპირე მხარეს დაბანაკებული სვიატოსლავის გენერალი პტერიხი მისი დრუჟინის ამალით მდინარის გადაკვეთას ვერ ბედავდა მრავალრიცხოვან პაჭანიკთა ძალის შიშით.
სვიატოსლავის ოჯახი მისი ყველა ვაჟითურთ ამ დროს კიევში იმყოფებოდა. ხანგრძლივი ალყით უკიდურესად დასუსტებული სვიატოსლავის დედა ოლგა მტრისთვის დანებებას აპირებდა თუ პრეტიხი ალყას ქალაქზე ერთ დღეში ვერ მოხსნიდა. თუმცა პრეტიხისთვის სიტყვის მიგზავნა შეუძლებელი ჩანდა. მხსნელად ერთი ბიჭი მოევლინათ, რომელიც პაჭანიკთა ენას კარგად ფლობდა. ბიჭმა ქალაქიდან გაღწევა და პტერიხისთვის სიტყვის მიტანა ითავა. პაჭანიკად თავის მოჩვენებით ბიჭი მოწინააღმდეგის ბანაკში შევიდა, დაკარგული ცხენის ძიების საბაბით. მტერი განზრახვას მხოლოდ მაშინ მიუხვდა, როდესაც ბიჭმა მდინარეზე გადაცურვა სცადა, თუმცა უკვე გვიანი იყო.
კიეველთა გაუსაძლისი მდგომარეობის შეტყობის შემდეგ პტერიხი საკუთარი მთავრის განრისხებას შეუშინდა და გადაწყვიტა ალყა გაერღვია სვიატოსლავის ოჯახის ქალაქიდან გამოსაყვანად. დილით ადრე პრეტიხი მისი ამალით ნავებით დნეპრზე გადავიდა საყვირებით ატეხილი დიდი ხმაურითა და ზარ-ზეიმით. ქალაქელებმაც მხარი აუბეს და ოლგა გამოვიდა მდინარისკენ პრეტიხითან შესახვედრად. პაჭანიკებმა იფიქრეს სვიატოსლავი ბრუნდებოდა მისი დიდი არმიით და ალყა მყისვე მოხსნეს.
პაჭანიკთა მეთაურმა გადაწყვიტა პრეტიხს შეხვედროდა და ჰკითხა თუ ის იყო სვიატოსლავი. პრეტიხმა უპასუხა რომ ის მხოლოდ მისი გენერალი იყო, თუმცა გააფრთხილა, რომ სვიატოსლავის არმია უკან მოჰყვებოდა. მშვიდობისა და კეთილგანწყობის ნიშნად პაჭანიკთა მეთაურმა პრეტიხს ხელი ჩამოართვა და საკუთარი ცხენი, ხმალი და შუბი გაუცვალა პრეტიხს აბჯარში.
პიექსიამიაკი
პიექსიამიაკი (Pieksämäki) — მუნიციპალიტეტი პიექსიამიაკის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 17 040 ადამიანს შეადგენს. მუნიციპალიტეტის ფართობი 1 836.22 კმ²-ია. მოსახლეობის სიმჭიდროვე 10.86 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. მეზობელი მუნიციპალიტეტებია: ჰანკასალმი, იოროინენი, იუვა, კანგასნიემი, ლეპიავირტა, მიკელი, რაუტალამპი და სუონენიოკი.
რესურსები ინტერნეტში
Town of Pieksämäki – Official website
სქოლიო
კატეგორია:პიექსიამიაკი კატეგორია:ფინეთის ქალაქები
გორის ციხე
მინი|250პქ|გორის ციხე გორის ციხე — ისტორიული ციხესიმაგრე ქართლში, ქალაქ გორის ცენტრში, მაღალ კლდოვან ბორცვზე. 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ჩრდილოეთ ფერდობზე შემორჩენილი ნანგრევები და არქეოლოგიური მონაცემები მოწმობს, რომ აქ ძვ. წ. I ათასწლეულის უკანასკნელ საუკუნეებში ძლიერი სიმაგრე, მის გარშემო კი მოსახლეობა ყოფილა. „გორის ციხედ“ წყაროებში პირველად XIII საუკუნეში იხსენიება. გორის ციხე მნიშვნელოვან სტრატეგიულ სიმაგრეს წარმოადგენდა; მისი დაუფლება ნიშნავდა პოლიტიკურ ბატონობას მთელ შიდა ქართლზე. საუკუნეების მანძილზე გორის ციხე არაერთხელ განახლებულა და გადაკეთებულა. ძირითადი ნაწილი აღდგენილია XVII საუკუნის 30-იან წლებში როსტომ მეფის მიერ. დღევანდელი სახე ციხემ 1774 წელს მიიღო, როდესაც იგი საფუძვლიანად შეაკეთა მეფე ერეკლე II-მ. ქართლ-კახეთის რუსეთთან შეერთების (1801) პირველ წლებში გორის ციხე კიდევ ასრულებდა თავის სტრატეგიულ ფუნქციას — აქ რუსეთის არმიის გრენადერთა ბატალიონი იდგა. შემდგომში მან დაკარგა ადრინდელი მნიშვნელობა. ციხესიმაგრე ნაგებია რიყის ქვით; ადრინდელ ფენებში თლილი ქვაა ნახმარი. გეგმით ოვალურ ციტადელს დასავლეთიდან შედარებით უკეთ შემონახული ნაწილი — „ცხრაკარა“ ეკვრის; სამხრეთით და აღმოსავლეთით დამხმარე გალავნებია. ციხესიმაგრის თავდაპირველი შესასვლელი არ ჩანს; სამხრეთი კედლის შუაში მოთავსებულია გვიანდელი ხანისკამაროვანი ჭიშკარი. სამხრეთ-აღმოსავლეთ მონაკვეთში პატარა ეკლესიის ნანგრევებია. ციხეს ჰქონდა გვირაბი წყლის ამოსაზიდად და წყალსაცავი. გორის ციხე მნიშვნელოვნად დააზიანა 1920 წლის მიწისძვრამ.
სქოლიო
კატეგორია:გორის მუნიციპალიტეტის ციხესიმაგრეები კატეგორია:გორი კატეგორია:ეროვნული მნიშვნელობის კატეგორიის კულტურის უძრავი ძეგლები
უსახელო (მრავალმნიშვნელოვანი)
საკუთარი სახელი უსახელო შეიძლება აღნიშნავდეს:
Perfect Day (ლუ რიდის სიმღერა)
„Perfect Day“ — ლუ რიდის სიმღერა. გამოიცა სინგლის სახით 1972 წელს, ლეიბლზე RCA. შეტანილია ალბომში Transformer. განსაკუთრებული პოპულარობა იქონია 1997 წელს, როდესაც BBC-ს ინიციატივით იგი სხვადასხვა შემსრულებელმა ერთად ჩაწერა (რიდის მონაწილეობით) და საქველმოქმედო სინგლის სახით გამოსცა.
ისტორია
ორიგინალური ვერსიის, ისევე, როგორც Transformer-ის სხვა სიმღერების პროდიუსერები, არიან დევიდ ბოუი და მიკ რონსონი (უკანასკნელს აგრეთვე ეკუთვნის სიმებიანების არანჟირება და ფორტეპიანოს პარტია სიმღერაში). სიმღერა დაიწერა მას შემდეგ, რაც რიდმა და მისმა საცოლემ და მოგვიანებით მეუღლემ, ბეტი კრონსტადმა, ერთად გაატარეს დღე ცენტრალურ პარკში (ნიუ-იორკი).
ითვლება, რომ სიმღერის ტექსტი განიხილავს მარტივ, ტრადიციულ რომანტიკულ კავშირს.
ზოგიერთის აზრით, ეს სიმღერა არის გამოხმაურება თავად რიდის მხრიდან ჰეროინით გატაცებაზე.
სხვა მედიაში
სიმღერა ჟღერს ფილმში „ჩხერკეთელაობა“, რომელიც ასევე ნარკოდამოკიდებულების თემას შეიცავს.
რიდის ორიგინალური ვარიანტი შეტანილი იყო AT&T-ს რეკლამაში, რომელშიც სნოუბორდისტი გრეტხენ ბლაილერი მონაწილეობდა. ეს რეკლამა 2010 წლის ოლიმპიური თამაშების დროს გადიოდა.
სიმღერა აგრეთვე ჟღერს ფილმის „შემდეგი შენ ხარ“ და სერიალის „დაუნტონის სააბატო“ მესამე სეზონის ტრეილერებში. იგი აგრეთვე PlayStation 4-ის რეკლამაშია შეტანილი.
Duran Duran-ის ვერსია
სიმღერის საკუთარი ვერსია 1995 წელს ჯგუფმა Duran Duran-მა ალბომზე Thank You წარმოადგინა და  სინგლის სახით გამოსცა.